Eva Kvelland

Eva Kvelland (født  1980) er en norsk statsviter og tidligere politiker (V). Hun kommer fra Mandal i Vest-Agder og flyttet senere til Kristiansand. Hun har tidligere vært kommunikasjonsrådgiver i PR-byrået Ordkraft og kommunikasjonssjef i Stine Sofies Stiftelse. Fra 2021 er hun konserndirektør for mennesker og kommunikasjon i Sparebanken Sør. 

Hun har en mastergrad i offentlig politikk og ledelse fra Universitetet i Agder, og har også vært doktorgradsstipendiat ved samme universitet. Hun har tidligere vært medlem av Venstres sentralstyre og landsstyre. 

Fra 1999 og frem til 2010 var hun medlem av bystyret i Mandal, og var fra 2011 til 2015 bystyremedlem i Kristiansand. Tidligere har hun vært politisk rådgiver for Lars Sponheim (2004–2005) og generalsekretær i Norges Unge Venstre (2001–2003). Hun har flere styreverv bak seg, blant annet fra Ordkraft, Sørlandet Sykehus HF, LNU, Europabevegelsen og Sørlandets Kompetansefond.

Eva Kvelland er en aktiv skribent, og har vært fast spaltist i Fædrelandsvennen og Kommunal Rapport.

 Referanser 

Kategori:Lokalpolitikere i Mandal
Kategori:Venstre-politikere i Vest-Agder
Kategori:Unge Venstres ledelse